ലിലി കോൾ

thumb|upright=1.35|ലിലി കോൾ (വലതുവശത്തുനിന്നു രണ്ടാമത്) 2012 ലെ സമ്മർ ഒളിപിക്സ് ക്ളോസിങ് സെറിമണിയിൽ (ലണ്ടൻ)
ഒരു ഇംഗ്ലീഷ് മോഡലും അഭിനേത്രിയും ബിസിനസ് വനിതയുമാണ് **ലിലി ലൗഹന കോൾ** (ജനനം 27 ഡിസംബർ 1987). വളരെ ചെറുപ്പത്തിൽത്തന്നെ കോൾ ഔദ്യോഗികമായി മോഡലിംഗ് തെരഞ്ഞെടുത്തിരുന്നു. 2009 ൽ വോഗ് പാരീസ് തെരഞ്ഞെടുത്ത 2000 മുതലുള്ള ഏറ്റവും നല്ല 30 മോഡലുകളുടെ കൂട്ടത്തിൽ ഒരാളായിരുന്നു ലിലി കോൾ.

16 വയസ്സുള്ളപ്പോൾത്തന്നെ കോൾനെ ആദ്യമായി ഫാഷൻ മാഗസിനായ ബ്രിട്ടീഷ് വോഗിന്റെ കവർ പേജിലേയ്ക്ക് തിരഞ്ഞെടുക്കപ്പെട്ടിരുന്നു. 2004ലെ ബ്രിട്ടീഷ് ഫാഷൻ അവാർഡ്സ് *മോഡൽ ഓഫ് ദ ഈയർ* എന്ന് കവർ ചിത്രത്തിൽ ലിലി കോളിന് വിശേഷണം നല്കി എഴുതിയിട്ടുണ്ടായിരുന്നു. ലിലി കോൾ അലക്സാണ്ടർ എംസിക്യൂൻ, ചാനൽ ലൂയിസ് വ്യൂയിട്ടൻ, ജീൻപോൾഗൗൾട്ടിയർ, മോസ്കിനോ എന്നീ അറിയപ്പെടുന്ന ബ്രാൻഡുകളുടെ മോഡൽ ആയിരുന്നു. ലോങ്ചംപ്, അന്ന സൂയി, റിമ്മെൽ, കക്കെറൽ  തുടങ്ങിയ പരസ്യക്കമ്പനികളുടെയും മോഡൽ ആയിരുന്നു. 

2009 മേയ് 22 ന് റിലീസ് ചെയ്ത് ടെറി ഗില്യം സംവിധാനം ചെയ്ത *ദ ഇമാജിനാരിയം ഓഫ് ഡോക്ടർ പർണാസസ്* എന്ന ഇംഗ്ലീഷ് ചലച്ചിത്രത്തിൽ ഡോക്ടർ പർണാസസിന്റെ മകളായ *വാലെന്റീന* എന്ന പ്രധാന കഥാപാത്രത്തെയാണ് ലിലി ലൗഹന കോൾ അവതരിപ്പിച്ചത്. ശേഖർ കപുർ സംവിധാനം ചെയ്ത *പാസ്സേജസ്* എന്ന ചലച്ചിത്രത്തിലും അഭിനയിച്ചിരുന്നു. 2011 മേയ് 6 ന് റിലീസ് ചെയ്ത് റോളണ്ട് ജോഫീ സംവിധാനം ചെയ്ത *ദേർ ബി ഡ്രാഗൺസ്* എന്ന ഇംഗ്ലീഷ് ചലച്ചിത്രത്തിൽ *അലൈൻ* എന്ന കഥാപാത്രത്തെയാണ് അവതരിപ്പിച്ചത്. 2013 -ൽ കോൾ ഒരു ഇന്നൊവേഷൻ ഗ്രൂപ്പും ഇൻക്യുബലേറ്ററും ആയ *ഇമ്പോസിബിൾ.കോം* (impossible.com) എന്ന സഥാപനം സ്ഥാപിച്ചു (മുമ്പ് ഒരു ഗിഫ്റ്റ് ഇകോണോമി സോഷ്യൽ നെറ്റ് വർക്കായിരുന്ന ഈ സ്ഥാപനം ഇപ്പോൾ ഇമ്പോസിബിൾ പീപ്പിൾ എന്ന് പുനർനാമകരണം ചെയ്തു.). 
thumb|right|alt=photograph|ലിലി കോൾ ബെർലിനിൽ (2009)

## ജീവിതരേഖ
ഇംഗ്ലണ്ടിലെ ഡെവൻ കൗണ്ടിയിലെ ടോർക്വി നഗരത്തിൽ ആർട്ടിസറ്റും എഴുത്തുകാരിയുമായ പേഷ്യൻസ് ഔവൻറെയും മീൻപിടിത്തക്കാരനും ബോട്ടു നിർമ്മാതാവുമായ ക്രിസ് കോളിന്റെയും പുത്രിയായി ജനിച്ചു. കോളിനും സഹോദരിയും ലണ്ടനിൽ അമ്മയുടെ അടുത്ത് നിന്നാണ് വളർന്നത്. ഹാൾഫീൽഡ് പ്രൈമറി സ്ക്കൂൾ, സിൽവിയ യങ് തിയറ്റർ സ്ക്കൂൾ, സെയിന്റ് മെർലിബോൺ സ്ക്കൂൾ എന്നിവിടങ്ങളിൽ ചേർന്ന് പഠനം നടത്തി. ലട്ടിമെർ അപ്പർ സ്ക്കൂളിൽ നിന്ന് സിസ്ത്ഫോം പൂർത്തിയാക്കുകയും ഇംഗ്ലീഷ്, പൊളിറ്റിക്സ്, ഫിലോസഫി, എത്തിക്സ് എന്നീ വിഷയങ്ങൾക്ക് എ ഗ്രേഡ് ലഭിക്കുകയും ചെയ്തു. 2006-ൽ കേംബ്രിഡ്ജിലെ കിങ്സ് കോളേജിൽ നിന്നും രണ്ടുപ്രാവശ്യം സോഷ്യൽ ആൻഡ് പൊളിറ്റിക്കൽ സയൻസ് പഠിക്കുകയും ചെയ്തു. 2008 -ൽ ഹിസ്റ്ററി ഓഫ് ആർട്ട് പഠനം ആരംഭിക്കുകയും 2011 -ൽ ഡബിൾ ഫസ്റ്റോടെ ബിരുദം നേടുകയും ചെയ്തു.

## സ്വകാര്യജീവിതം
ലിലി ലൗഹന കോൾ ട്വിറ്റർ -ന്റെ സഹസ്ഥാപകനായ ജാക്ക് ഡോർസിയുമായി വളരെ മുമ്പ് തന്നെ തമ്മിൽ അടുത്ത ബന്ധമുണ്ടായിരുന്നു. എങ്ങനെയായിരുന്നാലും 2015 ഫെബ്രുവരി 28 ന് കോൾ ക്വേം ഫെറൈറ  എന്ന തന്റെ പാർട്ട്ണറുടെ ആദ്യത്തെ കുഞ്ഞിനെ പ്രതീക്ഷിക്കുന്നതായി പരസ്യപ്പെടുത്തി. തുടർന്ന്  2015 സെപ്തംബറിൽ അവർക്കൊരു മകളുണ്ടായി.

## പ്രവർത്തനമേഖല
2013 -ൽ കോൾ ഒരു ഇന്നൊവേഷൻ ഗ്രൂപ്പും ഇൻക്യുബലേറ്ററും ആയ *ഇമ്പോസിബിൾ.കോം* (impossible.com) എന്ന സഥാപനം കൂടാതെ  ലണ്ടൻ ബുക്ക്ഷോപ്പ് എന്ന മറ്റൊരു സ്ഥാപനവും സ്ഥാപിച്ചു. വിക്കിട്രിബൂൺ എന്ന ന്യൂസ് വെബ്സൈറ്റിന്റെ ഉപദേഷ്ടാവായി പ്രവർത്തിച്ചിരുന്നു. 2009-ൽ ടെക്സ്സ്റ്റൈൽ വ്യവസായവുമായി ബന്ധപ്പെട്ട *നിറ്റ് വേയർ കമ്പനി* ആരംഭിച്ചു. ഈ കമ്പനിയിലെ ബിസിനസ് മെറ്റീരിയൽ കൈ കൊണ്ട് തുന്നാനുപയോഗിക്കുന്ന യുണൈറ്റഡ് സ്റ്റേറ്റ്സിലെയും ബ്രിട്ടണിലും ലഭ്യമായ *യാൺസ്* ആണ്. ഈ കമ്പനികളിൽ നിന്നെല്ലാം ലഭിക്കുന്ന  ലാഭത്തിന്റെ 5% കോൾ *എൻവിയോൺമെന്റൽ ജസ്റ്റിസ് ഫൗണ്ടേഷന്* ഡൊണേഷൻ നല്കുന്നു. 2010 ഫെബ്രുവരിയിൽ ഒരു വുമൺസ് വേയർ കമ്പനി കൂടി തുറന്ന് പ്രവർത്തനമാരംഭിച്ചു.
[alt=Cole outside wearing a strapless purple dress with her hair up in a large bun, surrounded by photographers|thumb|Cole promoting ''[The Imaginarium of Doctor Parnassus'' at the 34th Toronto International Film Festival in September 2009]]

## സിനിമകൾ

## അവലംബം

## പുറത്തേയ്ക്കുള്ള കണ്ണികൾ

* Official website
* 
* 

വർഗ്ഗം:1987-ൽ ജനിച്ചവർ
വർഗ്ഗം:ഡിസംബർ 27-ന് ജനിച്ചവർ